ai4bharat/Pralekha huggingface dataset:
कंपनी व्यवहार मंत्रालय
थेट प्रवेशासाठी भारतीय स्पर्धा आयोगाने नमूना एक  मधील मार्गदर्शक सूचनांमध्ये केल्या सुधारणा
नवी दिल्ली, 28 मार्च 2020
सीसीआय अर्थात भारतीय स्पर्धा आयोगाने थेट प्रवेशासाठीचे बदल अंतर्भूत करण्याच्या उद्देशाने नमूना एक  मधील मार्गदर्शक सूचनांमध्ये सुधारणा केल्या आहेत.
स्पर्धा कायदा 2002 च्या कलम 6 आणि संयोजन नियमावलीचे नियमन 5 अन्वये नोटीस दाखल करण्यासाठी हा थेट प्रवेशासाठीचा सुधारित नमूना वापरला जाईल.
या नमून्या सोबत जोडावयाची कागदपत्रे आणि माहिती या मार्गदर्शक सूचनांमधून मिळते. थेट प्रवेशासाठीचे पात्रता निकषांविषयीचे स्पष्टीकरणही याद्वारे मिळते. संबंधित व्यक्तींना फॉर्म भरणे सुलभ व्हावे यादृष्टीने, सीसीआय या मार्गदर्शक सूचना त्यांना उपलब्ध करून देते.
विलीनीकरण आणि अधिग्रहण प्रक्रिया सुरळीत ठेवून ती अधिक जलद आणि सोपी करण्याच्या नियमित प्रक्रियेचा सातत्याने सुरु असलेला प्रयत्न म्हणून ऑगस्ट 2019 मध्ये सीसीआयने थेट प्रवेशासाठी संयोजन करायला मान्यता आणि स्पर्धा कायदा 2002  च्या कलम 6  आणि संयोजन नियमावलीचे नियमन 5  अन्वये नोटीस दाखल करण्यासाठी सुधारित  फॉर्म I विषयी स्वयंचलित प्रणाली सुरु केली.
नमूना दाखल करण्यापूर्वी संबंधित व्यक्तींनी नमूना एक
 विषयीच्या अधिक माहितीसाठी मार्गदर्शन हवे असल्यास सीसीआयच्या अधिकाऱ्यांचा सल्ला घ्यावा. संबंधित व्यक्तींनी या विषयीच्या अधिक माहितीसाठी सीसीआयच्या संकेतस्थळावरील मार्गदर्शक सूचनांचा लाभ घ्यावा.
नमूना एक मधील सुधारित सूचना https://www.cci.gov.in/sites/default/files/page_document/Form1.pdf यावर उपलब्ध आहेत.
G.Chippalkatti/V.Joshi/D.Rane
(Visitor Counter : 849
रसायन आणि खते मंत्रालय
21 एप्रिल ते 16 मे 2021 या कालावधीत करण्यात येत असलेल्या रेमडेसीवीर औषधाच्या पुरवठ्याचे कंपनी-निहाय नियोजन
नवी दिल्ली 8 मे 2021
देशातील 21 एप्रिल ते 16 मे 2021 या कालावधीत करण्यात येत असलेल्या रेमडेसीवीर औषधाच्या पुरवठ्याचे कंपनी-निहाय नियोजन सर्व राज्ये आणि केंद्रशासित प्रदेशांना कळविण्यात आले आहे. औषध वितरक कंपन्यांच्या प्रतिनिधींशी चर्चा करून हे नियोजन करण्यात आले आहे. सर्व राज्ये आणि केंद्रशासित प्रदेशांना या पुरवठा नियोजनानुसार रेमडेसीवीर औषधाचा पुरवठा योग्य वेळी केला जात आहे, याची सुनिश्चिती करून घेण्याच्या सूचना संबंधित कंपन्यांना देण्यात आल्या आहेत.
सर्व राज्ये आणि केंद्रशासित प्रदेशांना काल करण्यात आलेल्या रेमडेसीवीर औषधाच्या पुरवठ्याच्या प्रक्रियेचा विस्तार करीत हे नियोजन करण्यात आले आहे.
https://www.pib.gov.in/PressReleasePage.aspx?PRID=1716744
रेमडेसीवीर औषधाच्या पुरवठ्याचे कंपनी निहाय नियोजन
भारतीय निवडणूक आयोग
आंध्रप्रदेश विधानपरिषदेसाठी पोटनिवडणूक
नवी दिल्ली, 30 जुलै 2020
आंध्रप्रदेश विधानपरिषदेमध्ये एका सदस्याची जागा रिक्त आहे. रिक्त जागेचा तपशील खालीलप्रमाणे:
|
|
सदस्याचे नाव
|
|
निवडणुकीचे स्वरूप
|
|
रिक्त जागेचे कारण
|
|
कार्यकाळ अवधी
|
|
श्री मोपीदेवी वेंकट रामना राव
|
|
विधानसभेच्या
आमदारांद्वारे
|
|
01.07.2020 रोजी राजीनामा
|
|
29.03.2023
2. आयोगाने आमदारांद्वारे आंध्रप्रदेशमधील विधानपरिषदेची ही रिक्त जागा भरण्यासाठी पुढील वेळापत्रकांनुसार पोटनिवडणुका घेण्याचे ठरविले आहे: -
|
|
अनु.क्र.
|
|
कार्यक्रम
|
|
तारीख
|
|
-
|
|
अधिसूचना जारी करणे
|
|
06 ऑगस्ट 2020 
|
|
-
|
|
अर्ज भरण्याची शेवटची तारीख
|
|
13 ऑगस्ट 2020 
|
|
-
|
|
अर्जांची छाननी
|
|
14 ऑगस्ट 2020 
|
|
-
|
|
उमेदवारी अर्ज मागे घेण्याची शेवटची तारीख
|
|
17 ऑगस्ट 2020 
|
|
-
|
|
मतदानाची तारीख
|
|
24 ऑगस्ट 2020 
|
|
-
|
|
मतदानाची वेळ
|
|
सकाळी 09:00 ते संध्याकाळी 04:00
|
|
-
|
|
मातोजणी
|
|
24 ऑगस्ट 2020  at संध्याकाळी 05:00 पर्यंत
|
|
-
|
|
निवडणूक प्रक्रिया पूर्ण होण्याची तारीख
|
|
26 ऑगस्ट 2020 
3. निवडणुक प्रक्रिया योग्य प्रकारे पार पाडताना कोविड-19 मधील आवश्यक उपाययोजनांचे पालन करण्यासाठी राज्यातील वरिष्ठ अधिका-याची नेमणूक करण्याचे निर्देश आयोगाने संबंधित मुख्य सचिवांना दिले आहेत.G.Chippalkatti/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 94
पंतप्रधान कार्यालय
बुद्ध पौर्णिमेनिमित्त भगवान बुद्ध यांच्या शिकवणीचे पंतप्रधानांनी केले स्मरण
पंतप्रधान नरेंद्र मोदी यांनी बुद्ध पौर्णिमेनिमित्त भगवान बुद्ध यांच्या तत्वांचे स्मरण करत त्यांचे पालन करण्याप्रती आपल्या कटिबद्धतेचा पुनरुच्चार केला आहे.
‘बुद्ध पौर्णिमेला भगवान बुद्ध यांच्या शिकवणीचे स्मरण करत त्यांचे पालन करण्याप्रती आपल्या कटिबद्धतेचा पुनरुच्चार करतो. भगवान बुद्ध यांचे विचार आपली वसुंधरा अधिक शांततामय, सौहार्दपूर्ण आणि परिपूर्ण करू शकतात’ असे पंतप्रधानांनी ट्वीट संदेशात म्हटले आहे.
संरक्षण मंत्रालय
सीमा क्षेत्रात सर्व प्रकारच्या हवामानासाठी अनुकूल रस्ते बांधणी
नवी दिल्ली, 25 जुलै 2022
देशाच्या सीमा क्षेत्रात सर्व प्रकारच्या हवामानात सुविधा पुरवण्यासाठी मागील पाच वर्षात बांधण्यात आलेल्या नव्या रस्त्यांची सीमारेषेनुसार लांबी आणि या प्रकल्पासाठी सीमा रस्ते संघटनेकडून  करण्यात आलेल्या खर्चाचा तपशील या तक्त्यात दर्शवण्यात आला आहे.
|
|
अनुक्रमांक
|
|
सीमारेषेचे नाव
|
|
मागील पाच वर्षात सीमारेषेवर बांधण्यात आलेले रस्ते 
|
|
मागील पाच वर्षातला खर्च 
|
|

|
|
भारत- चीन
|
|
2088.57
|
|
15477.06
|
|

|
|
भारत -पाकिस्तान
|
|
1336.09
|
|
4242.38
|
|

|
|
भारत -म्यानमार
|
|
151.15
|
|
882.52
|
|

|
|
भारत-बांगलादेश
|
|
19.25
|
|
165.45
|
||एकूण
||3595.06
||20767.41
|
ही माहिती संरक्षण राज्यमंत्री अजय भट यांनी राज्यसभेत सरोज पांडे यांनी विचारलेल्या प्रश्नाला लेखी उत्तरात दिली.S.Kakade/V.Yadav/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
नागरी उड्डाण मंत्रालय
केंद्र सरकारने उत्पादन संलग्न प्रोत्साहन मदत योजनेत सहभागी होण्यासाठी ड्रोन उद्योगांकडून मागवले प्रस्ताव
अर्ज सादर करण्याची अंतिम तारीख 31 मार्च 2022
नवी दिल्ली 11 मार्च 2022
केंद्र सरकारने पीएलआय अर्थात उत्पादन संलग्न प्रोत्साहन मदत योजनेत सहभागी होण्यासाठी ड्रोन उद्योगांकडून प्रस्ताव मागवले आहेत.
केंद्र सरकारने 30 सप्टेंबर 2021 रोजी ड्रोन क्षेत्रासाठी उत्पादन संलग्न प्रोत्साहन योजना अधिसूचित केली होती. या योजनेतून ड्रोन उद्योगांना तीन आर्थिक वर्षांच्या कालावधीत एकूण 120 कोटी रुपयांची प्रोत्साहनपर मदत दिली जाणार आहे. ही रक्कम 2020-21 या आर्थिक वर्षात देशातील सर्व ड्रोन उत्पादकांच्या एकूण व्यापारी उलाढालीच्या जवळजवळ दुप्पट आहे.पीएलआयचा दर मूल्यवर्धनाच्या 20% आहे आणि हा दर सर्व पीएलआय योजनांमधील सर्वाधिक दर आहे. ड्रोन उद्योगासाठी पीएलआयचा दर तिन्ही वर्षांसाठी 20% कायम ठेवण्यात आला आहे आणि ही सवलत म्हणजे ड्रोन उद्योगाला दिलेली विशेष वागणूक आहे.
या योजनेनुसार, किमान मूल्यवर्धन नियम लक्षात घेतला तर तो ड्रोन तसेच ड्रोन तयार करण्यासाठी लागणाऱ्या सुट्या भागांसाठी त्यांच्या नक्त विक्रीच्या 50% ऐवजी 40% करण्यात आला आहे. ही सवलत देखील ड्रोन उद्योगाला दिलेली विशेष वागणूक आहे.एमएसएमई अर्थात सूक्ष्म, लघु आणि मध्यम उद्योग क्षेत्र आणि स्टार्ट अप्स यासाठी पात्रता अट एकदम किमान पातळीवर ठेवण्यात आली आहे.
या योजनेचा लाभ ड्रोनशी संबंधित सॉफ्टवेअर विकसित करणाऱ्या उद्योगांना देखील मिळणार आहे. उत्पादकांसाठीच्या पीएलआयला एकूण वार्षिक खर्चाच्या 25% मर्यादा घातली आहे. यामुळे या योजनेचा लाभ घेणाऱ्या लाभार्थ्यांची संख्या देखील अनेक पटीने वाढेल.
या योजनेत सहभागी होण्यासाठी भरावयाचा अर्ज केवळ एक पानी असून त्यासोबत संस्था प्रमुख तसेच वैधानिक लेखापरीक्षक यांच्याकडून देण्यात येणारे प्रमाणपत्र आहे. अनेक कंपन्यांच्या गटातून एकापेक्षा जास्त कंपन्या या पीएलआय योजनेसाठी अर्ज भरू शकतील आणि त्यांचे मूल्यमापन देखील स्वतंत्रपणे करण्यात येईल. हे अर्ज सादर करण्याची अंतिम मुदत 31 मार्च 2022 रोजी रात्री 11 वाजून 59 मिनिटांनी संपेल.
पीएलआय अर्जासंबंधी सरकारी आदेश येथे उपलब्ध आहे –
https://www.civilaviation.gov.in/sites/default/file /Application_for_PLI_scheme_for_drones_and_drone_components.pdf.
पीएलआय योजनेत सहभागी होण्यासाठीचा अर्ज येथे आहे.- https://www.civilaviation.gov.in/application-pli-scheme
भारतातील उदयोन्मुख ड्रोन उद्योगाला प्रोत्साहन देण्यासाठी केंद्र सरकारने खालीलप्रमाणे अनेक उपाययोजना हाती घेतल्या आहेत:
- ड्रोनसंबंधी उदारमतवादी नियम, 2021
- कृषी क्षेत्रासाठी उपयुक्त ड्रोन्सच्या खरेदीसाठी केंद्रीय कृषी मंत्रालयाने 22 जानेवारी 2022 रोजी रोख अनुदान कार्यक्रमाची घोषणा केली.
- 1 फेब्रुवारी 2022 रोजी जाहीर झालेल्या केंद्रीय अर्थसंकल्पाचा भाग म्हणून ड्रोन स्टार्ट अप्सना मदत करण्यासाठी आणि ड्रोनला सेवा म्हणून प्रोत्साहन देण्यासाठी ‘ड्रोन शक्ती’ अभियानाची घोषणा केली.
- ड्रोन संचालनासाठी पायलट परवान्याची आवश्यकता रद्द करणारे ड्रोन  नियम, 2022 हे 11 फेब्रुवारी 2022 रोजी अधिसूचित करण्यात आले.
- नागरी हवाई महासंचालनालयाने 28 फेब्रुवारी 2022 रोजी देशभरात 15 ड्रोन विद्यालये सुरु करण्याची परवानगी दिली. आणखी काही विद्यालयांना मंजुरी देण्याचा प्रश्न ऐरणीवर आहे.
JPS/SC/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 201
उपराष्ट्रपती कार्यालय
आपली हस्तकला हा आपला चालता बोलता वारसा असून, त्याला प्रोत्साहन देण्यासाठी सर्वतोपरी प्रयत्न हवेत - उपराष्ट्रपती
हस्तकलाकृती घेणाऱ्या प्रत्येकाने आवर्जून स्थानिक उत्पादने खरेदी करून व्होकल फॉर लोकल तत्व अंगिकारावे – उपराष्ट्रपतींचे आवाहन
उपराष्ट्रपतींच्या हस्ते आज विज्ञान भवनात शिल्प गुरू आणि राष्ट्रीय पुरस्कार प्रदान
आपली हस्तकला हा आपला चालत बोलता जिवंत वारसा असून हस्तनिर्मित वस्तू घेणाऱ्या प्रत्येकाने आवर्जून स्थानिक उत्पादने खरेदी करून व्होकल फॉर लोकल तत्व अंगिकारावे असे आवाहन उपराष्ट्रपती जगदीप धनखड यांनी केले आहे. भारतीय हस्तकलाकृतींचे संघटित विपणन आणि जागतिक स्तरावर मान्यता मिळण्याच्या दृष्टीने त्यांचे ब्रॅण्डिंग करण्यासाठी प्रोत्साहन देणे गरजेचे आहे त्यादृष्टीने गृह सजावटकारानी या समृद्ध खजिन्याचा उपयोग करावा, असे ते म्हणाले.
आपल्या कुशल हस्तशिल्प कारागिरांचे एकमेवाद्वितीय असे कौशल्य भारताचे प्रतिनिधित्व करते, “तुमच्या सूक्ष्म कारागिरीने तुम्ही भारताचे सांस्कृतिक वैविध्य अधिक सुशोभित आणि समृद्ध करता. तुम्ही भारताच्या कौशल्य आणि कारागिरीच्या समृद्ध गौरवशाली परंपरेचे प्रतिनिधित्व करता, असे उपराष्ट्रपती म्हणाले. नवी दिल्ली येथील विज्ञान भवनात आज उपराष्ट्रपतींच्या हस्ते वर्ष 2017, 2018 आणि 2019 या तीन वर्षांसाठीचे शिल्प गुरू पुरस्कार आणि राष्ट्रीय पुरस्कार प्रदान करण्यात आले. त्यावेळी ते बोलत होते.
भारतीय हस्तकारागीर हे भारताची सर्जनशीलता आणि संस्कृतीचे राजदूत आहेत आणि आज आपण या पुरस्कारांच्या निमित्ताने हा वैभवशाली वारसा पिढ्यानपिढ्या जपणाऱ्या आणि पुढील पिढीपर्यंत पोहोचवणाऱ्या सर्व अज्ञात कारागिरांचाच सन्मान करत आहोत, असे उपराष्ट्रपती म्हणाले.
भारतीय हस्तकलेचा देशाच्या अर्थव्यवस्थेत अतिशय महत्वाचा वाटा असून हे क्षेत्र सात दशलक्षाहून अधिक लोकांना रोजगार देते, त्यापैकी एक मोठा वर्ग ग्रामीण आणि निम-शहरी भागातील कारागीर आहे असे या क्षेत्राचे महत्व विशद करताना त्यांनी सांगितले. भारतातील हस्तकला उद्योगात महिला कारागिरांचे प्राबल्य असून ते एकूण कारागिरांपैकी 56% पेक्षा जास्त आहे, याबद्दल त्यांनी आनंद व्यक्त केला.
या कार्यक्रमाला केंद्रीय वस्त्रोद्योग मंत्री पीयूष गोयल, वस्त्रोद्योग मंत्रालयाच्या सचिव रचना शाह, , वस्त्रोद्योग मंत्रालयाचे विकास आयुक्त , शांतमनू देशभरातील पुरस्कार विजेते आणि इतर मान्यवर उपस्थित होते.
माहिती आणि प्रसारण मंत्रालय
लेह येथे पहिल्या हिमालयीन चित्रपट महोत्सवाच्या समारोप सोहळ्याला माहिती आणि प्रसारण मंत्रालयाचे सचिव उपस्थित
नवी दिल्ली, 28 सप्टेंबर 2021
माहिती आणि प्रसारण मंत्रालयाचे सचिव अपूर्व चंद्रा आज लडाख केंद्रशासित प्रदेशमधील लेह इथल्या सिंधु संस्कृती केंद्र, येथे पाच दिवस चाललेल्या 'पहिल्या हिमालयीन चित्रपट महोत्सवा'च्या समारोप समारंभाला उपस्थित होते. पाच दिवस चाललेला हा चित्रपट महोत्सव भारताच्या स्वातंत्र्याच्या 75 वर्षानिमित्त साजरा केला जात असलेल्या अमृत महोत्सवाचा भाग आहे.
आपल्या भाषणात अपूर्व चंद्रा म्हणाले की, हा 'चित्रपट महोत्सव' सर्जनशीलता आणि मनोरंजन क्षेत्रातील सर्वोत्कृष्टतेसाठी एक सुयोग्य व्यासपीठ म्हणून उदयाला आला आहे. 'चित्रपट महोत्सव' स्थानिक चित्रपट निर्मात्यांना त्यांच्या कथा जागतिक स्तरावर मोठ्या प्रेक्षकवर्गासमोर मांडण्याची संधी देतात.
या कार्यक्रमात बोलताना सचिव म्हणाले की, लडाख प्रदेशातील विशिष्ट भौगोलिक परिस्थिती चित्रपट निर्मात्यांचे पसंतीचे आकर्षण राहिली आहे आणि अनेक प्रसिद्ध चित्रपटांचे चित्रीकरण या प्रदेशात करण्यात आले आहे.
महोत्सवादरम्यान प्रदर्शित करण्यात आलेल्या चित्रपटांसाठी लडाखच्या युवा चित्रपट निर्मात्यांचे कौतुक करताना ते म्हणाले की, हिमालयीन प्रदेशातील युवा चित्रपट निर्माते सर्वात प्रतिभावान असून त्यांच्या चित्रपटांमधून त्याची झलक पहायला मिळाली.
सचिव म्हणाले की हा चित्रपट महोत्सव लडाखच्या युवा चित्रपट निर्मात्यांसाठी एक चांगला अनुभव ठरला असेल. जगातील प्रसिद्ध निर्माते आणि दिग्दर्शकांच्या उपस्थितीत या अल्पावधीत त्यांना मास्टर क्लास, विविध स्पर्धांमध्ये भाग घेण्याची संधी मिळाली.
यावेळी सचिवांनी केंद्रशासित प्रदेश प्रशासनाला इतर राज्ये आणि केंद्रशासित प्रदेशांच्या धर्तीवर चित्रपट धोरण आखण्याची विनंती केली जेणेकरून छोट्या चित्रपट निर्मात्यांना प्रोत्साहन मिळू शकेल आणि संपूर्ण भारतभरातील चित्रपट निर्मात्यांना देखील आकर्षित करता येईल. लडाखमधील वन्यजीवन हे देश आणि जगभरातील चित्रपट निर्मात्यांसाठी सर्वोत्तम आकर्षण ठरू शकते असेही त्यांनी नमूद केले.
ओटीटी प्लॅटफॉर्मचे महत्त्व सांगताना सचिव म्हणाले की, ओटीटी प्लॅटफॉर्म युवा प्रतिभेला भरपूर संधी देऊ शकतात आणि चित्रपट निर्मितीमध्ये त्यांच्या नाविन्यपूर्ण कल्पनांद्वारे या ओटीटी प्लॅटफॉर्मचा सर्वोत्तम वापर करू शकतात.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
कृषी मंत्रालय
उन्हाळी पिकांच्या लागवडीखालील क्षेत्रवाढीची प्रगती
नवी दिल्ली, 12 मे 2023
|
|
अनु क्र.
|
|
पीकं
|
|
लागवडीखालील क्षेत्र
|
|
चालू वर्ष 2023
|
|
मागील वर्ष 2022
|
|
1
|
|
तांदूळ
|
|
27.89
|
|
29.80
|
|
2
|
|
डाळी
|
|
19.61
|
|
18.44
|
|
a
|
|
हिरवा हरभरा
|
|
16.14
|
|
14.97
|
|
b
|
|
काळा हरभरा
|
|
3.24
|
|
3.20
|
|
c
|
|
इतर डाळी
|
|
0.23
|
|
0.28
|
|
3
|
|
श्रीअन्न म्हणजे भरड धान्य
|
|
11.73
|
|
11.30
|
|
a
|
|
ज्वारी
|
|
0.25
|
|
0.18
|
|
b
|
|
बाजरी
|
|
4.69
|
|
3.98
|
|
c
|
|
रागी
|
|
0.14
|
|
0.20
|
|
d
|
|
मका
|
|
6.65
|
|
6.94
|
|
4
|
|
तेलबिया
|
|
9.96
|
|
10.85
|
|
a
|
|
शेंगदाणा
|
|
4.78
|
|
5.35
|
|
b
|
|
सूर्यफूल
|
|
0.31
|
|
0.31
|
|
c
|
|
तीळ
|
|
4.58
|
|
4.47
|
|
d
|
|
इतर तेलबिया
|
|
0.29
|
|
0.73
|
|
एकूण
|
|
69.20
|
|
70.39
S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 72
उपराष्ट्रपती कार्यालय
29 सप्टेंबर रोजी उपराष्ट्रपती बिहार दौऱ्यावर
उपराष्ट्रपती नालंदा विद्यापीठातील विद्यार्थी आणि प्राध्यापकांशी साधणार संवाद
नवी दिल्ली, 28 सप्टेंबर 2023
उपराष्ट्रपती जगदीप धनखड हे, 29 सप्टेंबर 2023 रोजी उपराष्ट्रपती म्हणून पहिल्यांदाच बिहार दौऱ्यावर जाणार आहेत.
उपराष्ट्रपती, डॉ.  सुदेश धनखड यांच्यासह नालंदा विद्यापीठाला भेट देतील. तिथे ते विद्यार्थी आणि प्राध्यापकांशी संवाद साधणार आहेत.
दिवसभराच्या या दौऱ्यात उपराष्ट्रपती गया येथेही भेट देणार आहेत.M.Pange/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 39
माहिती आणि प्रसारण मंत्रालय
आदिवासींच्या जीवनपद्धती माझ्या मनाला भावली आणि तीच या चित्रपटाची प्रेरणा आहे-‘केनजीरा’ चित्रपटाचे दिग्दर्शक मनोज काना
चित्रपट हे ग्राहक उत्पादन नव्हे तर एक सर्जनशील कला आहे-चित्रपट दिग्दर्शक अनंत महादेवन
गोवा, 22 नोव्हेंबर 2019
चित्रपट हे ग्राहक उत्पादन नव्हे तर एक सर्जनशील कला आहे असे चित्रपट दिग्दर्शक अनंत महादेवन म्हणाले. कमी बजेटच्या चित्रपटांच्या तुलनेत मोठे बजेट असलेल्या चित्रपटांना प्राधान्य दिले जाते कारण त्यातील लोकप्रिय अभिनेत्यांमुळे चित्रपट अधिक कमाई करतात याबाबत त्यांनी खंत व्यक्त केली. कमी बजेट असलेल्या चित्रपटांचा वेगळा प्रेक्षकवर्ग आहे. मात्र वितरक आणि चित्रपट प्रदर्शित करणारे उत्सुक नसतात. आम्ही महोत्सवाचा मार्ग निवडतो, मात्र जेव्हा आम्हाला आमचा चित्रपट विकायचा असतो तेव्हा तो व्यावसायिक चित्रपट आहे हे आम्हाला सिद्घ करावे लागते असे महादेवन म्हणाले.
ते आज गोव्यातील पणजी येथे इफ्फी महोत्सवात ‘माई घाट’ चित्रपटासंदर्भात आयोजित पत्रकार परिषदेत बोलत होते. सुहासिनी मुळ्ये आणि उषा जाधव या अभिनेत्री तसेच सिनेमॅटोग्राफर अल्फोन्स रॉय हे देखील यावेळी उपस्थित होते. आपल्या मुलाला न्याय मिळवून देण्यासाठी लढा देणाऱ्या आईची कथा या चित्रपटात आहे. यात तिच्या मुलाला अयोग्य पद्धतीने चोरीच्या गुन्ह्यात अडकवले जाते आणि पोलिसांकडून करण्यात आलेल्या अत्याचारात त्याचा मृत्यू होतो.
या चित्रपटाबद्दल बोलताना सुहासिनी मुळ्ये म्हणाल्या की आपल्याला अतिशय वेगाने काम करायची सवय असते. मात्र या चित्रपटाचा वेग संतुलित असून या चित्रपटातील प्रमुख पात्र 13 वर्षे न्याय मिळवण्यासाठी लढा देत आहे, हे आपल्याला जाणवते. अनंतने शांततेचा खूप सुंदर वापर केला आहे असे त्या म्हणाल्या.
या चित्रपटाबाबत अनंत म्हणाले की, चित्रपट जागतिक सिनेमॅटिक भाषेत संवाद साधतो आणि आंतरराष्ट्रीय स्पर्धेसाठी निवड होणे हा सन्मान आहे. निर्मात्या मोहिनी गुप्ता यांनी सुरुवातीपासून खूप विश्वास दाखवला आणि मी त्यांना निराश करू शकत नव्हतो.
‘केनजिरा’ चित्रपटाचे दिग्दर्शक मनोज काना म्हणाले, ‘मी मल्याळम रंगभूमीवरचा आहे. मी आदिवासींबरोबर खूप काम केले आहे आणि त्यांच्या जीवन जगण्याची पद्धत माझ्या मनाला भावली. ‘केनजिरा’ चित्रपटातील सर्व कलाकार आदिवासी आहेत. चामिलम आणि अमीबा नंतर हा माझा तिसरा चित्रपट आहे’ या चित्रपटासाठी पैसा उभा करताना आलेल्या अडचणी त्यांनी सांगितल्या. चित्रपटात एक बंद पडलेली शाळा विद्यार्थ्यांना नाटकाद्वारे आकर्षित करून पुन्हा सुरू केली जाते, असे कथानक आहे.
G.Chippalkatti/S.Kane/P.Kor
(Visitor Counter : 68
पंतप्रधान कार्यालय
जपानी दुतावासाच्या मन की बात संबंधीच्या संदेशाला पंतप्रधानांचे उत्तर
नवी दिल्ली, 3 मे 2023
भारतातील जपानच्या दुतावासाने मन की बातच्या 100 व्या भागाबद्दल ट्वीट केले आहे. या प्रसंगी शुभेच्छा देताना दुतावासाने जपानचे माजी पंतप्रधान दिवंगत शिंजो आबे यांनी ‘मन की बात: रेडीओवरील एक समाजिक क्रांती’ या पुस्तकाच्या प्रस्तावनेत दिलेला संदेश उधृत केला आहे.
दुतावासाने मन की बातच्या 89 व्या भागाचा देखील उल्लेख केला आहेत, ज्यात पंतप्रधान मोदींनी आशियातील देशांत जपानी कलाकार सादर करत असलेल्या महाभारत आणि रामायण यांचा दाखला देत भारत - जपान सांस्कृतिक संबंधांची प्रशंसा केली होती.
या ट्वीटला उत्तर देताना पंतप्रधानांनी लिहिले:
“या प्रेमळ संदेशासाठी आपले आभार आणि माझे मित्र, दिवंगत शिंजो आबे यांचे स्मरण केल्याबद्दल देखील.”
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
नागालँडच्या सकस सेंद्रिय उत्पादनामधून निसर्ग आणि संस्कृती यांच्यातील सुसंवादाची प्रचीती मिळते : पंतप्रधान
नवी दिल्ली, 12 जून 2023
नागालँडच्या सकस सेंद्रिय उत्पादनामधून निसर्ग आणि संस्कृती यांच्यातील सुसंवादाची प्रचीती मिळत असल्याचे पंतप्रधान नरेंद्र मोदी यांनी म्हटले आहे.
राज्यसभा खासदार एस. फांगनॉन कोन्याक यांच्या ट्वीटला प्रतिसाद देताना पंतप्रधानांनी ट्वीट केले आहे:
“नागालँडचे सकस सेंद्रिय उत्पादन खरोखरच आनंददायी आहे. निसर्ग आणि संस्कृती यांच्यातील सुसंवादाचाही तो दाखला आहे.”
S.Bedekar/R.Agashe/P.Malandkar
(
अर्थ मंत्रालय
वस्तू आणि सेवा कर गुप्तवार्ता महासंचालनालयाच्या मुंबई विभागाने बनावट इनपुट टॅक्स क्रेडिट दुसऱ्याला दिल्याबद्दल आणि त्याचा लाभ घेतल्याबद्दल दोन व्यक्तींना अटक केली
मुंबई, 12 नोव्हेंबर 2020
वस्तू आणि सेवा कर गुप्तवार्ता महासंचालनालयाच्या मुंबई विभागाने सुनील हायटेक इंजिनिअरिंग लिमिटेडचे संचालक सुनील रत्नाकर गुट्टे यांना बनावट इनपुट टॅक्स क्रेडिट वापरल्याबद्दल आणि दुसऱ्याला दिल्याच्या आरोपाखाली आज, 12 नोव्हेंबर 2020 रोजी अटक केली. वस्तू किंवा सेवांचा प्रत्यक्ष पुरवठा न करता बोगस पावत्यांच्या बळावर 520 कोटी रुपये इनपुट टॅक्स क्रेडिट मिळवण्यात आले.
वस्तू आणि सेवा कर गुप्तवार्ता महासंचालनालयाच्या मुंबई विभागाच्या तपासणीनुसार असे आढळले आहे की विविध कंपन्यांचा मोठा समूह या फसवणुकीत सहभागी आहे. सुनील हायटेक इंजिनिअर्स लिमिटेडने अंदाजे 3,000 कोटी रुपयांच्या बनावट पावत्या दिल्या आणि घेतल्या. यात 520 कोटी रुपये आयटीसी समाविष्ट आहे. महासंचालनालयाने देशभरात केलेल्या तपासात उघड झाले आहे की या बोगस बिलांचे लाभार्थी नवी दिल्ली, हैदराबाद, लुधियाना, गुरुग्राम, मेरठ, अहमदाबाद, कोलकातासह देशाच्या सर्व भागात आहेत. तपासात असे दिसून आले आहे की सुनील हायटेक इंजिनियर्स लि. हे संपूर्ण भारतात बनावट आयटीसी कार्टेलमध्ये सहभागी असलेल्या प्रमुख गैैरव्यवहार करणाऱ्या कंपन्यापैकी एक आहे.
समांतर कारवाईत,वस्तू आणि सेवा कर गुप्तवार्ता महासंचालनालयाच्या मुंबई विभागाने ओशिया फेरो अॅलोय प्रा. लि.चे संचालक विजेंद्र विजयराज रंका यांना अटक केली. सध्या सुरु असलेल्या चौकशीच्या अनुषंगाने महासंचालनालयाने श्री ओशिया फेरो अॅलोय प्रा. लि.चे बोगस व्यवहारांचा शोध घेतला. त्यानंतरच्या चौकशीत असे निष्पन्न झाले की श्री ओशिया फेरो अॅलोय प्रा. लिमिटेडने 1371 कोटी रुपयांच्या बोगस पावत्या जारी केल्या तसेच कोणतीही वस्तू किंवा सेवा न घेता बोगस चालान घेतले. यात 209 कोटी आयटीसीचा समावेश आहे. श्री ओशिया फेरो अॅलोय प्रा. लि.ने सुनील हायटेक इंजिनिअर्स लिमिटेडला भरीव पुरवठा केल्याचेही उघड झाले आहे.
हे बोगस व्यवहार फक्त बोगस इनपुट टॅक्स क्रेडिट तयार करण्यासाठीच नव्हे तर कृत्रिमरित्या उलाढाल वाढवण्यासाठी देखील वापरण्यात आले जेणेकरुन जास्त पत मर्यादा आणि बँक कर्ज मिळू शकेल आणि हळूच निधीही काढून घेता येईल.
सीजीएसटी कायदा 2017 च्या कलम 132 नुसार वस्तू किंवा सेवांचा पुरवठा केल्याशिवाय इनव्हॉइस किंवा बिल जारी करणे आणि वस्तू किंवा सेवांचा पुरवठा न करता बिल / इनव्हॉइसवर इनपुट टॅक्स क्रेडिटचा चुकीच्या पद्धतीने लाभ घेणे किंवा त्याचा वापर करणे दखलपात्र आणि अजामीनपात्र गुन्हा आहे .
मेसर्स सुनील हायटेक इंजिनियर्स लि. आणि श्री ओशिया फेरो अॅलोय प्रा. लि., यांनी केलेल्या मोठ्या फसवणूकीच्या पार्श्वभूमीवर संचालकांना केंद्रीय वस्तू व सेवा कायदा , 2017 च्या कलम 132  आणि 132   अंतर्गत गुन्हा केल्याबद्दल अटक करण्यात आली आणि उच्च न्यायालयात हजर केले गेले. दोन्ही आरोपींना न्यायालयीन कोठडी सुनावण्यात आली आहे.G.Chippalkatti/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 194.59 cr vaccine doses have been administered so far under Nationwide Vaccination Drive
- India's Active caseload currently stands at 32,498
- Active cases stand at 0.08%
- Recovery Rate currently at 98.71%
- 3,591 recoveries in the last 24 hours increases Total Recoveries to
- 4,26,40,301
- 7,240 new cases recorded in the last 24 hours
- Daily positivity rate 
- Weekly Positivity Rate 
- 85.38 cr Total Tests conducted so far; 3,40,615 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 9 जून 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 194.59  कोटींचा टप्पा पार केला आहे. 2,48,87,047 सत्रातून हे लसीकरण पार पडले आहे. देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.47  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील रुग्णसंख्या सध्या 32,498 इतकी आहे, ती देशाच्या एकूण रुग्णसंख्येच्या तुलनेत 0.08% इतकी आहे. परिणामी, भारतात रुग्ण बरे होण्याचा दर 98.71% झाला आहे. गेल्या 24 तासात 3,591 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,40,301 झाली आहे.
गेल्या 24 तासात 7,240 नव्या कोरोना रुग्णांची नोंद झाली.
गेल्या 24 तासात एकूण 3,40,615 चाचण्या करण्यात आल्या. भारताने आतापर्यंत एकूण 85.38  कोटींहून अधिक चाचण्या केल्या आहेत. साप्ताहिक पॉझिटिव्हिटी दर सध्या 1.31% तर दैनंदिन पॉझिटिव्हिटी दर 2.13% आहे.
इतर अपडेट्स :
- राज्ये/केंद्रशासित प्रदेशांकडे कोविड प्रतिबंधक लसीच्या न वापरलेल्या 14.01 कोटींहून अधिक मात्रा शिल्लक आहेत.S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 83